Im Yoon-ah

Im Yoon-ah (; nosusu ontok 30 Mikat 1990), ointutunan nogi sabaagi Yoona, nopo nga modsisinding om mimingkono do Kabaatan Korea. Kalapas noluda solinaid limo toun, debut isido sabaagi puru tinimungan do tinimungan tondu Girls' Generation (om sumusuhut subtinimungan Girls' Generation-Oh!GG) ontok Magus 2007, i nosiliu artis bobos best-selling id Kabaatan Korea om iso tinimungan tondu Kabaatan Korea di bobos ointutunan do sompomogunan. Suai ko aktiviti tinimungan, maganu nogi i Yoona do boogian id mogisuusuai drama televisyen, miagal do You Are My Destiny (2008), i nosiliu dimpak karaja dau om nakaanu gaa' sabaagi Best New Actress id 23rd KBS Drama Awards om 45th Baeksang Arts Awards.

Mantad dii, nakaanu i Yoona kointutunan om rarayou id gana pinsingkanaan miampai mogisuusuai o kono id Love Rain (2012), Prime Minister & I (2013), The K2 (2016), The King in Love (2017), Hush (2020–21), Big Mouth (2022) om King the Land (2023). Filem nopo dau nga kaampai no Confidential Assignment (2017), Exit (2019), kono oponsol dau di koiso, om Confidential Assignment 2 (2022), id nombo nosiliu iso mantad filem di bobos olumaag id Kabaatan Korea.

Ontok 30 Mikat 2019, minapalabus i Yoona debut album mini A Walk to Remember, nokosuang carta Kabaatan Korea, Gaon Album Chart id kinoyonon kotolu.

Kalantayan do karier muzik om pinsingkanaan di Yoona mogowit disido do mogisuusuai CF deals, loolobi kopio kolaborasi timpu anaru miampai Innisfree, om nokosiliu isido sabaagi top Korean idol-mimingkono do Hallyu.

 Koposion gulu om pondidikan 
Nosusu i Yoona ontok 30 Mikat 1990, id Daerim-dong, Watas Yeongdeungpo, Seoul, Kabatan Korea. Paganakan nopo dau nga kahangkum tapa, om taka dau di otuo' limo toun ko' yau.

Nokograduasi i Yoona mantad Sikul Takawas Daeyoung ontok 2009. Alapas dii, minanganu yau major id pambalajaran teater om nokograduate mantad Universiti Dongguk ontok Mansak 2015, miampai nakaanu do gaa' soumul-umul ontok graduasi dau dii. Tambalut dau id Girls' Generation, Seohyun, nga poinsukul nogi id universiti dii.  Nopili nogi yau sabaagi ambassador do universiti ontok 2014, miampai di Naeun mantad tinimungan Apink om i mimingkono Park Ha-sun.

 Karier 

 2002–2004: Aktiviti Pra-debut 
Pinosuang yau do SM Entertainment maya SM Saturday Open Casting Audition ontok toun 2002 om minanganu timpu solinaid limo toun do mimparagat minsingilo modsinding, sumayau om minsingkono. Pogulu do debut, pinointutun yau kumaa umum maya koimbulayon id mogisuusuai vidiu muzik om iklan; koimbulayon kumoiso nopo dau nga id vidiu muzik do TVXQ, ii nopo nga Magic Castle ontok toun Momuhau 2004.

 2007–2015: Debut miampai Girls' Generation om karier minsingkono 
Nokodebut yau sabaagi ahli do tinimungan K-PopS Girls' Generation ontok Magus 2007, om nosiliu do "center" id tinimungan dii. Suai ko' aktiviti Girls' Generation's, miningsingkono yau id piipiro drama television. Tinumimpuun o karier mimingkono dau ontok toun 2007 miampai kono' tokoro id drama MBC, ii nopo ngaTwo Outs in the Ninth Inning. Alapas dii, minimbulai nogi yau id drama MBC,Woman of Matchless Beauty (2008), om nakaanu rarayou mantad mimingkono veteran, Bae Jong-ok montok koposolimbahan dau dii.

 Diskografi 

 Extended Plays (EP) 
Sanarai do extended plays, popokito kotimudon, posisi carta di nopili, om numbur nakadagang
Uhu'KotimudonPosisi bobos takawas id cartaPomodaganganKOR
Peak chart positions on Gaon Album Chart:US
World
Peak chart positions on Billboards World Albums:Blossom Pinalabus: 4 Magus 2016 
 Label: SM Entertainment
 Format: Digital donlod——A Walk to Remember Pinalabus: 30 Mikat 2019 
 Label: SM Entertainment
 Format: CD, digital donlod, kihno313 KOR: 53,051Accumulative sales for A Walk to Remember on Gaon Album Chart:
 US: 2,000

 Lagu sosondiri 
Sanarai lagu sondiri, popokito toun pinalabus, posisi carta di pinili, sales figures, om ngaran do album
Uhu'TounPosisi bobos takawas id cartaPomodagangan
(DL)AlbumKOR
Gaon
Peak chart positions on Gaon Digital Chart:US
World
Peak chart positions on Billboards World Digital Song Sales:Sabaagi artis monogulu"Deoksugung Stonewall Walkway" (덕수궁 돌담길의 봄)
(miampai. 10cm)2016247 KOR: 194,752
 US: 2,000A Walk to Remember"When The Wind Blows" (바람이 불면)2017—8"Summer Night" (여름밤)
(miampai 20 Years of Age)2019——Kolaborasi"To You"
(miampai Lee Sang-soon)2018——A Walk to Remember"knock knock (Vocal by Yoona)" (노크 knock)
(miampai Epitone Project)2023——knock knockLagu Sondiri di Pinopromosi"Haptic Motion" (햅틱모션)
(miampai Taeyeon, Jessica, Seohyun, and Sunny)2008——"Innisfree Day" (이니스프리데이)2010——Koimbulayon id soundtrack"Amazing Grace"2016——The K2"—" popokito sinding di amu nokosuang carta om amu pinalabus id gana' dii.

 Sukuon 

Kategori:Muzik